Πίνακας μεταλλίων Χειμερινών Ολυμπιακών Αγώνων 2002

Ο πίνακας μεταλλίων των Χειμερινών Ολυμπιακών Αγώνων του 2002 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 2002.

Συνολικά, 2.399 αθλητές από 78 χώρες έλαβαν μέρος σε 78 αγωνίσματα των 7 αθλημάτων που πραγματοποιήθηκαν στο Σολτ Λέικ Σίτι των Ηνωμένων Πολιτειών, το διάστημα 8-24 Φεβρουαρίου 2002. Από τις 78 συμμετέχουσες χώρες, οι 24 κέρδισαν μετάλλιο στους Αγώνες, ενώ 18 από αυτές πανηγύρισαν την κατάκτηση έστω ενός χρυσού.

Η Γερμανία πρωτοστάτησε για δεύτερη συνεχόμενη διοργάνωση, έχοντας συνολικά 36 μετάλλια, αριθμός ρεκόρ σε Χειμερινούς Ολυμπιακούς Αγώνες. Ήταν επίσης πρώτη αρχικά στην κατάταξη, καθώς είχε 12 χρυσά μετάλλια. Ωστόσο, δύο χρόνια αργότερα απονεμήθηκαν δύο επιπλέον χρυσά μετάλλια στη Νορβηγία, ανεβάζοντας το σύνολό τους σε 13 και δίνοντάς της την κορυφή στον πίνακα μεταλλίων. Επιπλέον, η Νορβηγία ισοφάρισε την ομάδα της Σοβιετικής Ένωσης του 1976 για τα περισσότερα χρυσά μετάλλια σε μία Χειμερινή Ολυμπιάδα. Αυτό το ρεκόρ θα σπάσει οκτώ χρόνια αργότερα από τον Καναδά (14) στους Χειμερινούς Ολυμπιακούς Αγώνες του 2010. 

Οι διοργανωτές Αμερικανοί έμειναν τρίτοι στην κατάταξη με 34 μετάλλια στο σύνολο. Εσθονία και Κροατία κατέκτησαν τα πρώτα τους μετάλλια σε Χειμερινούς Ολυμπιακούς Αγώνες, ενώ Αυστραλία και Κίνα πανηγύρισαν τα πρώτα τους χρυσά.

Πίνακας μεταλλίων 

Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

Παραπομπές

Εξωτερικοί σύνδεσμοι 
 Χειμερινοί Ολυμπιακοί Αγώνες 2002 - Σολτ Λέικ Σίτι (Διεθνής Ολυμπιακή Επιτροπή)
 
 

Χειμερινοί Ολυμπιακοί Αγώνες 2002
2002